Publication: Magyar Közlöny
Issue: MK-1999-18 (Year: 1999, Number: 18)
Era: 1990-2004
Section: Sajnálattal közlöm, hogy munkajogi vitájába nem avatkozhatom be, mivel az állampolgári jogok országgyűlési biztosáról szóló 1993. évi LIX. törvény 29. § (1) bekezdés f) pontjában foglaltak nem adnak lehetőséget bírósági eljárás, illetve
Paragraph Index: 459

Sajnálattal közlöm, hogy munkajogi vitájába nem avatkozhatom be, mivel az állampolgári jogok országgyűlési biztosáról szóló 1993. évi LIX. törvény 29. § (1) bekezdés f) pontjában foglaltak nem adnak lehetőséget bírósági eljárás, illetve döntés felülvizsgálatára. Kérem ezért szíves megértését és tájékoztatásom elfogadását. Kelt: Dr. Polt Péter Ügyszám: OBH 7755/2/1997. Tisztelt Hölgyem! Az Országgyűlési Biztos Hivatalához írt beadványában sérelmezte, hogy amikor a Párizsi utcában polgári személyek bántalmazták — melynek következtében nyolc napon belül gyógyuló sérüléseket szenvedett —, az eljáró rendőrök az intézkedés során az esetről nem készítettek jegyzőkönyvet. Az állampolgári jogok országgyűlési biztosáról szóló 1993. évi LIX. törvény határozza meg az országgyűlési biztos eljárási jogosultságát. E törvény 16. § (1) bekezdése így fogalmaz: Az országgyűlési biztoshoz bárki fordulhat, ha megítélése szerint valamely hatóság, illetve közszolgáltatást végző szerv eljárása, ennek során hozott határozata, illetőleg a hatóság intézkedésének elmulasztása következtében alkotmányos jogaival összefüggésben sérelem érte, vagy ennek közvetlen veszélye áll fenn, feltéve, hogy a rendelkezésre álló jogorvoslati lehetőséget már kimerítette, illetve jogorvoslati lehetőség nincs számára biztosítva. Az ügyben eljárva megkeresésemre a BRFK V. Kerületi Rendőrkapitányság vezetője arról tájékoztatott, hogy a szabályosan lefolytatott rendőri intézkedés következtében az Ön ellen intézett támadás körülményeinek vizsgálata folyamatban van, tehát hatáskör hiányában eljárni nem áll módomban. Az eljárás befejezése, jogorvoslati lehetőségeinek kimerítése után ismét fordulhat hozzám, amennyiben sérelmeit nem orvosolták. Kérem válaszom szíves tudomásulvételét. Kelt: Dr. Polt Péter Ügyszám: OBH 7944/1997. Dr. Nagy Ferenc címzetes államtitkár úrnak Országos Kárrendezési és Kárpótlási Hivatal Elnökének Budapest Kecskeméti u. 10—12 Tisztelt Elnök Úr! A panaszos az Országgyűlési Biztosok Hivatalához fordult beadvánnyal. A segítő közreműködésemet azért kérte, hogy a 1999/18/II. szám korábban beadott kárpótlási kérelme mielőbb elbírálásra kerüljön. A levélből nem derül ki, hogy az időközben — 1997. június 22-én — elhunyt férje mikor, és hova nyújtotta be kérelmét. Ugyanakkor utalt arra, hogy a panaszos ez év nyarán levélben kérte az ügyben az eljárás mielőbbi lefolytatását. Az állampolgári jogok országgyűlési biztosáról szóló 1993. évi LIX. tv. 16—17. §-a alapján megállapítottam, hogy a kérelem elbírálása nem tartozik hatáskörömbe, ezért a beadványt a 19. § (3) bek. alapján átteszem az Ön által vezetett Hivatalhoz. Az áttételről egyidejűleg az ügyfelet is értesítem. Kelt: Dr. Polt Péter Ügyszám: OBH 7981/1997. Tisztelt Uram! Az országgyűlési biztoshoz írt levelében azt panaszolta, hogy vadkárügyben már két éve folyik bírósági eljárás, és a kirendelt szakértők nem adtak elfogulatlan véleményt. Sérelmezi még azt is, hogy a SEFAG Rt. törvénysértő megállapodást erőltet a vadgazdálkodókra. Az állampolgári jogok országgyűlési biztosáról szóló 1993. évi LIX. tv. 16. § (1) bek. szerint az országgyűlési biztoshoz bárki fordulhat, ha megítélése szerint valamely hatóság, illetve közszolgáltatást végző szerv eljárása, ennek során hozott határozata, illetőleg a hatóság intézkedésének elmulasztása következtében alkotmányos jogaival összefüggésben sérelem érte, vagy ennek közvetlen veszélye áll fenn, feltéve, hogy a rendelkezésre álló közigazgatási jogorvoslati lehetőségeket már kimerítette, illetve jogorvoslati lehetőség nincs számára biztosítva. Az rt. nem hatóság és nem közszolgáltatást végző szerv, a szerződés nem határozat. Egy szerződés a felek egybehangzó akaratával jöhet létre. Ha nem tudnak megegyezni, bármelyik fél bírósághoz fordulhat. A törvény 29. § (1) bek. f) pontja kizárja az országgyűlési biztos hatásköréből a bírósági eljárás, illetve döntés felülvizsgálatát. A fentiek alapján a panaszában foglaltakat hatáskör hiányában nem áll módomban vizsgálni, ezért az eljárást megszüntetem. Kérem a tájékoztatásom tudomásulvételét. Kelt: Dr. Polt Péter Ügyszám: OBH 8059/1997. Tisztelt Asszonyom! Az Országgyűlési Biztos Hivatalához megküldött levelében segítséget kér abban, hogy az 1993 decemberében megvásárolt és egy összegben kifizetett önkormányzati bérlakásának vételárából — újságcikk alapján tudomására jutott — visszatérítés megillesse. Tájékoztatom az állampolgári jogok országgyűlési biztosáról szóló 1993. évi LIX törvény 16. § (1) bekezdés szerint az országgyűlési biztoshoz bárki fordulhat, ha megítélése szerint valamely hatóság, illetve közszolgáltatást végző szerv eljárása, ennek során hozott határozata, illetőleg a hatóság intézkedésének elmulasztása következtében alkotmányos jogaival összefüggésben sérelem érte, vagy ennek közvetlen veszélye áll fenn, feltéve, hogy a rendelkezésre álló közigazgatási jogorvoslati lehetőségeket már kimerítette, illetve jogorvoslati lehetőség nincs számára biztosítva. Ügyében hatásköröm hiányát állapítom meg, mivel az önkormányzat a bérlakások elidegenítése során nem hatóságként, hanem tulajdonosként, gazdálkodási jogkörét gyakorolva jár el. Hivatalunknak nincs módja e jogkör gyakorlását befolyásolni. Az önkormányzati bérlakások elidegenítése során, a vételár egy összegben való megfizetése esetén a vevőt árengedmény illeti meg, melynek mértékét a helyi rendelet határozza meg. Beadványából megállapítható, hogy Ön is részesült engedményben, melyet az akkor hatályban lévő jogszabály alapján kellett megállapítani, amennyiben úgy ítéli meg, hogy nem így történt a megállapítás, forduljon az elidegenítési feladatokat ellátó irodához. Esetleges visszamenőleges hatályú engedményről kizárólag az önkormányzat dönt. Levelében hivatkozik arra, hogy az Országgyűlési Biztos Hivatala hasonló panasz ügyében már eljárt. Tájékoztatom, hogy a korábbi beadvány kapcsán az országgyűlési biztos az

Source: https://magyarkozlony.hu/hivatalos-lapok/66c4f249a6eb3ab597afbc4767dead739aff7499/dokumentumok/4644402bd738c4e1234c59ef130d85816aca6980/letoltes